Boštjan Lipovšek - Wikipedija, prosta enciklopedija

# Boštjan Lipovšek

### Iz Wikipedije, proste enciklopedije

Boštjan Lipovšek, slovenski rogist, * 17. avgust 1974, Celje.

Lipovšek je eden najvidnejših slovenskih rogistov.

Boštjan izhaja iz glasbene družine, v kateri je igranje roga tradicionalno. Njegova prva mentorja sta oče in brat, glasbeno šolanje pa nadaljuje na ljubljanski glasbeni akademiji pri prof. Jožetu Faloutu. Pri istem profesorju tudi diplomira ter zaključi podiplomski študij. Izpopolnjuje se pri Radovanu Vlatkoviću na salzburškem Mozarteumu. Med študijem v Ljubljani dobi študentsko Prešernovo nagrado za izvedbo Straussovega 1. koncerta za rog in orkester s Simfoničnim orkestrom RTV Slovenija. V tem orkestru kmalu zatem zasede mesto solo hornista. Kot solist nastopa tudi z Orkestrom Slovenske filharmonije, [[ ariborska filharmonija|Mariborsko filharmonijo]], Dubrovniškim simfoničnim orkestrom, Filharmoničnim orkestrom iz Vidma, Komornim orkestrom Padova e Veneto in z orkestrom Jeunesses musicales.

Igra pod taktirko tako odličnih dirigentov, kot so Anton Nanut, Uroš Lajovic, Marko Letonja, David de Villiers, S. Pelegrino Amato, Gary Brain, Amy Anderson, Yakov Kreizberg, Sian Edwards. K

ot solist gostuje pri nacionalnem orkestru opere La Monnaie v Bruslju in pri Berlinskem simfoničnem orkestru, še vedno pa redno sodeluje z Mahlerjevim komornim orkestrom.

Leta 2001 zmaga na mednarodnem tekmovanju Citta di Porcia. Od leta 1999 kot asistent, od leta 2004 pa kot docent predava na Akademiji za glasbo v Ljubljani. Leta 2005 začne kot docent predavati na Akademiji za glasbo v Zagrebu. Pri ZKP RTV Slovenije izide pet zgoščenk; tri samostojne in dve v komornih zasedbah (Slovenski kvintet trobil in pihalni kvintet Ariart), pri nemški založbi Profil pa z Juvavum Brass izda zgoščenko Salzburške raritete. S Simfoničnim orkestrom RTV Slovenija, katerega član je že deset let, posname koncerte R. Straussa in W. A. Mozarta, posebej pa velja omeniti krstne izvedbe in premierna snemanja del L. Lebiča, I. Petrića in U. Kreka.

Od leta 2006 ga zastopa agencija Proartes.

## [uredi] Diskografija

2005 Strauss I & II; Krek in Lebič s Simfoničnim orkestrom RTV Slovenija, dir. D. Devilliers
2005 Glazunov Reverie & Idyll, Glière koncert; s Simfoničnim orkestrom RTV Slovenija, dir. D. de Villiers
1999 Mozart I & IV; s Simfoničnim orkestrom RTV Slovenija, dir. F. Preisler
1996 Strauss I.; s Simfoničnim orkestrom RTV Slovenija, dir. A. Nanut
Petrić; s Simfoničnim orkestrom RTV Slovenija, dir. D. de Villiers
R. Glière; s Simfoničnim orkestrom RTV Slovenija, dir. D. de Villiers

## [uredi] Glej tudi

- seznam slovenskih rogistov

  Ta biografski članek o glasbeniku je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../b/o/%C5%A1/Bo%C5%A1tjan_Lipov%C5%A1ek_1d7b.html«

Kategorije: Škrbine o glasbenikih | Rojeni leta 1974 | Živeči ljudje | Slovenski rogisti | Predavatelji na Akademiji za glasbo v Ljubljani

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje